เร่งผลิตอุปกรณ์ช่วยแพทย์-พยาบาล
ศ.ดร.สุชัชวีร์ สุวรรณสวัสดิ์ อธิการบดีสถาบันเทคโนโลยีพระจอมเกล้าเจ้าคุณทหารลาดกระบัง (สจล.) เปิดเผยว่า สจล. ได้เปิดตัวศูนย์ KMITL GO FIGHT COVID-19 และพร้อมส่งมอบองค์ความรู้ด้านนวัตกรรมให้โรงพยาบาล และหน่วยงานที่สนใจ โดยเบื้องต้นมีนวัตกรรมจำนวน 18 ชิ้น ได้แก่1.ประตูตรวจจับอุณหภูมิคัดกรองผู้ป่วยโควิด-19 ระบบตรวจจับอุณหภูมิด้วยกล้องถ่ายภาพความร้อน V.12.ประตูตรวจจับอุณหภูมิคัดกรองผู้ป่วยโควิด-19 ระบบตรวจจับอุณหภูมิด้วยกล้องถ่ายภาพความร้อน พร้อมระบบฆ่าเชื้อ V.23.หน้ากากพร้อมการ์ดป้องกัน 4.เครื่องผลิตโอโซนสำหรับฆ่าเชื้อเครื่องมืออุปกรณ์การแพทย์ 5.หุ่นยนต์บริหาร จัดอาหาร จัดยา และเก็บของเสีย 6.น้ำยาฆ่าเชื้อกรดไฮโปรคลอรัส 7.ระบบดูดและกรองอากาศสำหรับชุดป้องกันเชื้อโรค 8.การ์ดป้องกันสำหรับแพทย์และบุคลากรทางการแพทย์ 9.ระบบควบคุมลิฟต์แบบไม่ต้องสัมผัส 10.หุ่นยนต์ฆ่าเชื้อด้วยแสง UV-C 11.ระบบเฝ้าระวังติดตามการกักตัวผ่านโมบายแอปพลิเคชัน 12.ห้องทำความสะอาดและฆ่าเชื้อภาคสนาม 13.หน้ากาก Positive pressure 14.ห้อง Negative pressure15.โรงงานต้นแบบเพื่อการเรียนรู้สำหรับผู้ประกอบการอาหารระดับ SME เพื่อผลิตอาหารยามวิกฤติโรคระบาด16.อาหารและเครื่องดื่มเพิ่มภูมิคุ้มกันสำหรับผู้สูงอายุ 17.โมเดลเครื่องช่วยหายใจ GoRes-1 และ18. โมเดลเครื่องช่วยหายใจ GoRes-2ด้าน ผศ.พันธ์ยศ วรเชฐวราวัตร์ อาจารย์ประจำหลักสูตรวิศวกรรมเครื่องนุ่งห่ม คณะวิศวกรรมศาสตร์ มหาวิทยาลัยเทคโนโลยีราชมงคลศรีวิชัย เปิดเผยว่า ตนพร้อมด้วย ผศ.พรโพยม วรเชฐวราวัตร์ และบุคลากรในคณะร่วมกันผลิตหน้ากากอนามัยโดยใช้วัสดุเป็นผ้าฝ้ายและนำเทคโนโลยีสะท้อนน้ำ มาปรับใช้กับหน้ากากผ้าธรรมดา ให้สามารถป้องกันการแพร่กระจายของเชื้อไวรัสและช่วยลดการซึมซับได้เป็นอย่างดี โดยการนำผ้ามาแช่สารนาโนสะท้อนน้ำ ทำการขย้ำผ้า 5 นาที และแช่อีก 10 นาที เสร็จแล้วนำเข้าตู้อบความร้อนอุณหภูมิ 100 องศา ประมาณ 30 นาที จากนั้นนำมาอัดกับเครื่องรีด แล้วจึงนำไปสู่กรรมวิธีการตัดเย็บ เพื่อส่งมอบให้กับแพทย์ พยาบาล และบุคลการทางการแพทย์ในโรงพยาบาลต่างๆ โดยมีกำลังการผลิตวันละ 150 ชิ้น ข้อดีของหน้ากากอนามัยนาโนสะท้อนน้ำ คือ สามารถนำไปซักทำความสะอาดและ นำมาใช้งานใหม่ได้ โดยคุณภาพของการใช้งานยังคงเท่าเดิม อีกทั้งยังสามารถป้องกันการแพร่เชื้อไวรัสได้อย่างปลอดภัย.
สจล. ได้เปิดตัวศูนย์ KMITL GO FIGHT COVID-19 และพร้อมส่งมอบองค์ความรู้ด้านนวัตกรรมให้โรงพยาบาล และหน่วยงานที่สนใจ
โควิด-19,ไวรัสโคโรนา,COVID-19,สจล.,KMITL GO FIGHT COVID-19,สถาบันเทคโนโลยีพระจอมเกล้าเจ้าคุณทหารลาดกระบัง,ข่าววันนี้,การศึกษา